ניב גלבוע

ניב גלבוע (נולד ב-27 בדצמבר 1968) הוא עיתונאי, מגיש טלוויזיה ומבקר מסעדות. גלבוע פעיל ויוצר תוכן בנושאי קולינריה וביקורת מסעדות במספר רב של אתרים ורשתות חברתיות, ביניהן יוטיוב, אינסטגרם, וטיקטוק. גלבוע שימש בעבר כמגיש ויוצר דוקו בקשת. והיה עורך, מגיש וכתב בערוץ 10.

ביוגרפיה 
אמו, שולמית גלבוע, היא סופרת, שערכה את המוסף לספרות בעיתון "ידיעות אחרונות". אביו, אלי גלבוע, היה ראש החוג לפילוסופיה של החינוך במכללת לוינסקי לחינוך.

גלבוע עבר קורס כתבים צבאיים ושירת ככתב בביטאון אגף האפסנאות. הוא בוגר תואר ראשון בהיסטוריה כללית מאוניברסיטת תל אביב.

עם שחרורו מצה"ל הגיש מבזקים ויומנים בגלי צה"ל. ערך במשך שנתיים את "בוקר טוב ישראל" ובהמשך עבר לשמש כראש דסק בעיתון "חדשות". לאחר מכן היה מגיש החדשות המקומיות של חברת "הוט" באזור תל אביב.

גלבוע ערך את מהדורת "חדשות השבת" בהגשת אשרת קוטלר בערוץ 10, והגיש מבזקי חדשות ותוכניות בערוץ. בין השנים 2008–2014 הוא ניהל את מחלקת הרדיו של ערוץ 10, בה היה אחראי על מבזקי חדשות 10 ברדיו האזורי והיה אחראי על מבזקני הערוץ. החל מ-2009 הגיש בערוץ 10 פינה בתוכנית "לילה כלכלי", שעסקה בביקורת מסעדות, בעיקר ארוחות עסקיות ברחבי הארץ, ולעיתים הגיש את כל התוכנית וגם את התוכנית "חמש עם רפי רשף". בנוסף, הוא הגיש, עד שנת 2010, את תוכנית הרדיו "שישי עם ניב גלבוע" ברדיו ללא הפסקה עד 2010.

בשנת 2016 הודיע על פרישתו מערוץ 10 לטובת הגשת תכנים דיגיטליים בשיתוף פעולה עם חברת האשראי דיינרס. הוא פתח אז בלוג, החל לכתוב טורים באתרי אינטרנט, והתארח בערוצי הטלוויזיה השונים, תחת כובעו כמבקר מסעדות ועיתונאי.

בנובמבר 2017 חזר לעבודה קבועה בטלוויזיה, כשהצטרף ל"קשת" ככתב התוכנית "אנשים".

בפברואר 2021 החל לשדר את הפודקאסט "ידועים בציבור" לצד יעל רגב.

גלבוע מנהל ערוץ יוטיוב, בו הוא מעלה ביקורת מסעדות, ומפעיל חשבון טיקטוק שעוסק באותו התחום.

בספטמבר 2022 ראה אור ספרו: "50 המסעדות הטובות בישראל וכל הסודות מאחורי הקלעים".

בנובמבר 2022 השתתף בתוכנית המציאות "MKR המטבח המנצח: VIP עונה 3", כבן-זוגה של השחקנית חנה לסלאו.

חיים אישיים 
מתגורר בתל אביב. בגיל 40 גלבוע יצא מהארון. 

בשנת 2014 נבחר לאחד מ-25 הלהט"בים המשפיעים בתקשורת. 

אחיו הוא האמן איתמר גלבוע שפועל באמסטרדם ודניאל בן-אליעזר, ד"ר לפסיכולוגיה.

קישורים חיצוניים
 כתבות של ניב גלבוע ב"חדשות 10"
 סדרת כתבות הנוסטלגיה במהדורה המרכזית
 ביקורות הארוחות העסקיות של גלבוע בתוכנית "לילה כלכלי"
 
  
 
 
 הבלוג של ניב גלבוע
ערוץ היטיוב של ניב גלבוע
עמוד הטיקטוק של ניב גלבוע
עמוד האינסטגרם של ניב גלבוע

הערות שוליים 

אנשי טלוויזיה ישראלים
בוגרי אוניברסיטת תל אביב
בוגרי תיכון חדש
טיקטוקרים ישראלים
יוטיוברים ישראלים
כתבים צבאיים ישראלים
מבקרי מסעדות ישראלים
מתחרי MKR המטבח המנצח
סגל גלי צה"ל
סגל ערוץ עשר
עיתונאים ישראלים
עיתונאים להט"בים ישראלים
ערוץ עשר: שדרנים, שחקנים ומנחים
שדרני רדיו ישראלים
ישראלים שנולדו ב-1968